Source: http://www.celovce.sk/web/index.php?option=com_content&view=article&id=1314:o-uhradach-za-poskytovane-sluby-obcou&catid=80:vzn&Itemid=145
Timestamp: 2019-03-18 13:24:40+00:00
Document Index: 3008580

Matched Legal Cases: ['§ 4', '§2', '§3', '§3', '§43', '§12', '§43']

O úhradách za poskytované služby obcou
Utorok, 22 Február 2011 05:31
Obec Čeľovce na základe ust. § 4 ods. 3 písm. c/ zákona SNR č. 369/1990 Zb. o obecnom zriadení v znení neskorších predpisov v y d á v a toto
1/ Toto všeobecné záväzné nariadenie upravuje bližšie úhrady za služby poskytované obcou Čeľovce a vykonávané Obecným úradom v Čeľovcach.
2/ Stanovenie a určenie ceny sa odvíja od platnej právnej úpravy a najmä zák. NR SR č. 18/1996 Z. z. o cenách a ostatných osobitných predpisov.
Cenou sa rozumie peňažná suma dohodnutá pri nákupe a predaji tovaru alebo vytvorená na ocenenie tovaru na iné účely. Za cenu podľa tohto zákona sa považuje aj tarifa /§2 zák. NR SR č. 18/1996 Z.z. o cenách/.
1/ Dohoda o cene je dohoda o výške ceny alebo dohoda o spôsobe, akým sa cena vytvorí, s podmienkou, že tento spôsob cenu dostatočne určuje. Dohoda o cene vznikne aj tým, že kupujúci zaplatí cenu tovaru vo výške požadovanej predávajúcim /§3 ods. 1 zák. NR SR č. 18/1996 Z. z. o cenách/.
2/ Súčasťou ceny môžu byť úplne alebo sčasti náklady na obstaranie, spracovanie, obeh tovaru a zisk /§3 ods. 1 zák. NR SR č. 18/1996 Z.z. o cenách/.
1/ Účastníci zmluvy sú povinní dbať, aby sa pri úprave zmluvných vzťahov odstránilo všetko, čo by mohlo viesť k vzniku rozporov. /§43 Obč. Zákonníka/
2/ Účastníci zmluvy nesmú zneužívať svoje postavenie na miestnom trhu /§12 zák. NR SR. č. 18/1996 Z.z. o cenách/.
1/ Obec Čeľovce stanovuje sadzobník cien, ktorý je uvedený v prílohe tohto všeobecného záväzného nariadenia. Tento sadzobník cien je návrhom na uzavretie zmluvy v súlade s ust. §43 a obč. Zákonníka.
2/ Sadzobník cien tvorí neoddeliteľnú súčasť tohto všeobecného záväzného nariadenia a je záväzný pre všetkých zamestnancov obce a starostu obce
Splatnosť ceny
1/ V prípadoch jednorázového poskytovania služieb zo strany obce nemusí byť uzatváraná písomná zmluva.
Postačuje konkludentná dohoda a úhrada ceny služby. Doklad o úhrade za poskytnutú službu musí obsahovať náležitosti požadované osobitnou právnou úpravou – najmä zák. č. 563/1991 Zb. o účtovníctve.
2/ Pokiaľ ide o nájom nehnuteľností a hnuteľných vecí v majetku obce Čeľovce musí byť uzavretá písomná zmluva, podľa náležitosti zákona o nájme bytových a nebytových priestorov.
3/ Zmluvné prevody majetku a predaj majetku obce Čeľovce a tiež aukčný predaj majetku je určený osobitnou právnou úpravou – zák. SNR č. 138/1991 Zb. o majetku obcí v znení neskorších predpisov a „Zásadami hospodárenia s majetkom obce Čeľovce.“
1/ Príjmy zo zmluvných vzťahov sú príjmami rozpočtu obce Čeľovce.
2/ Ak toto nariadenie neobsahuje bližšiu úpravu, použije sa Občiansky zákonník a zák. NR SR č. 18/1996 Z. z. o cenách.
3/ Sadzobník cien určených obcou musí byť zverejnený na úradnej tabuli v obci. Zároveň musí byť umožnené každému nahliadnuť do tohto všeobecného záväzného nariadenia a tiež sadzobníka cien.
Záverečné ustavenia
1/ Na tomto všeobecne záväznom nariadení sa uznieslo obecné zastupiteľstvo v Čeľovciach dňa 5.2.2009
2/ Zmeny a doplnky tohto všeobecne záväzného nariadenia schvaľuje Obecné zastupiteľstvo v Čeľovciach.
3/ Nadobnutím tohtoVZN sa ruší predchádzajúce VZN.
4/ Toto všeobecné záväzné nariadenie nadobúda účinnosť dňom 20.2.2009
V Čeľovciach 5.2.2009